ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
7 ก.ย. 2558

สรุปภาวะตลาดภาคเช้า : SET ฟื้นตัวจากกรอบล่าง – ประเด็นสปช. โหวตคว่ำร่างรัฐธรรมนูญ ฉบับปี 58 ทำอะไร SET ไม่ได้มากนัก กดดันลงไปเพียงไม่กี่จุด ซึ่งเรามองตลาดอาจจะไม่ได้หวังอะไรนักอยู่แล้ว ถึงกำหนดการเลือกตั้งที่ชัดเจนหรือเกิดขึ้นได้เร็วๆ นี้ ทำให้เมื่อหวังน้อย จึงผิดหวังน้อย นอกนั้นไม่มีปัจจัยอื่น กำหนดทิศทางตลาดนัก ส่วนตลาดหุ้นจีนที่กลับมา เปิดทำการก็บวกได้เล็กน้อย ทั้งนี้ SET ปิดตลาดที่ระดับ 1372.38 จุด +1.63 จุด ด้วยมูลค่าซื้อขายระดับ 1.4 หมื่นลบ. กลุ่มหลักบวกลบไม่มากนัก เช่นเดียวกับตลาดภูมิภาค
กลยุทธ์ที่แนะนำ :ช่วงบ่าย: หากขึ้นยืนในช่วง 1375-1380 จุด ซึ่งเป็นจุดกึ่งกลางของกรอบ sideway ได้ จะเป็นสัญญาณในระยะสั้นที่ดีขึ้น เพื่อทดสอบกรอบบนช่วง 1385-1390 จุด อีกครั้ง โดยมีปัจจัยหนุน รอผลประชุมครม.พรุ่งนี้ ถึงความคืบหน้ามาตรการกระตุ้นเศรษฐกิจระลอกสอง ส่วนภาพรวม SET ยังเคลื่อนไหว sideway ซึ่งหากทะลุกรอบใดกรอบหนึ่ง จะเผยให้เห็นทิศทางที่ชัดเจนขึ้น กลยุทธ์ การเก็งกำไรยังทำได้ แต่ให้ระวังเมื่อต่ำกว่า 1360 จุด ซึ่งตลาดจะกลับมาเป็นสัญญาณลบ ทั้งนี้ หุ้นแนะนำตามสัญญาณเทคนิค ได้แก่ SAMTEL (รับ 19.90 ต้าน 21.30 Cut 19.20)